Diari Oficial de la Generalitat Valenciana


Sumari del DOGV 6789, del 05-06-2012 (2012/5355)

RESOLUCIÓ de 17 de maig de 2012, del conseller d'Economia, Indústria i Comerç, per la qual es nomenen els membres de la Comissió de Valoració Documental de la Conselleria d'Economia, Indústria i Comerç.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6789

Data del DOGV
:   05-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/5355


Data del document
:   17-05-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * Conselleria d'Economia, Indústria i Comerç

RESOLUCIÓ de 17 de maig de 2012, del conseller d'Economia, Indústria i Comerç, per la qual es nomenen els membres de la Comissió de Valoració Documental de la Conselleria d'Economia, Indústria i Comerç. [2012/5355]  
Amb el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, s'establixen les normes de funcionament de la Junta Qualificadora de Documents Administratius a fi de solucionar les necessitats de valoració, conservació i eliminació, i establir les bases perquè els diferents organismes i entitats, per mitjà de les comissions de valoració documental, creades mitjançant una resolució del titular del departament corresponent, elaboren i presenten les taules de valoració dels documents.  
  
Estes comissions de valoració documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que esta puga emetre els seus dictàmens i, posteriorment, es puguen aprovar les taules de valoració documental per resolució de la conselleria competent.  
Per Resolució de 13 de juny de 2006 del conseller d'Empresa, Universitat i Ciència, es va constituir i es van nomenar els membres de la Comissió de Valoració Documental de la Conselleria d'Empresa, Universitat i Ciència.  
Atesa la necessitat de fer un canvi en els components de la dita comissió de valoració documental de la conselleria, resolc:  
Nomenar els següents membres de la Comissió de Valoració Documental de la Conselleria d'Economia, Indústria i Comerç:  
a) President: la persona titular de la Secretaria General Administrativa o titular de servici adscrit al seu departament en qui delegue.  
b) Vicepresident: el titular del servici a què està adscrit directament l'arxiu central de la conselleria o el tècnic adscrit al dit servici en qui delegue.  
c) Vocal: la titular del Servici de Documentació, Publicació i Estadística. Suplent: la persona titular del Servici de Recursos Humans.  
  
d) Vocal: un funcionari adscrit a la direcció general o servici territorial objecte de la valoració de les sèries presentades.  
e) Secretari: el tècnic responsable de l'Arxiu Central de la Conselleria d'Economia, Indústria i Comerç. Suplent: el cap de Secció d'Assumptes Generals. Exercirà les funcions de secretari de la comissió.  
  
La comissió podrà convocar representants d'altres òrgans directius i organismes de la Conselleria d'Economia, Indústria i Comerç directament afectats en el supòsit que vagen a ser analitzats o valorats, els quals podran actuar amb veu però sense vot en les corresponents sessions. En estos casos l'assistència serà obligatòria.  
Així mateix, la Comissió de Valoració Documental podrà requerir l'assessorament que considere necessari per a la millor realització de les seues funcions  
  
València, 17 de maig de 2012.- El conseller: Máximo Buch Torralva.